DATRON

DATRON AG ir Vācijas augstu apgriezienu metālapstrādes iekārtu ražotājs, kura piedāvā ātrgaitas CNC frēzēšanas, gravēšanas un dozēšanas iekārtas. Tas Vācijas tirgus līderis priekšējo paneļu un korpusu apstrādē, kā arī tehnoloģiju līderis augstas precizitātes dozēšanas iekārtu ražošanā.

Ražošana 
Kompānijas galvenie produkti ietver ātrgaitas frēzēšanas (angliski: HSC-milling) un 3D gravēšanas iekārtas. Kā arī nodarbojas ar instrumentu ražošanu augsta ātruma apstrādei.

Uzņēmums specializējas arī iekārtu ražošanā, kuras pielāgotas izmantošanai stomatoloģijas nozarē (dentālajām, protezēšanas vajadzībām) zobu protēžu izgatavošanai.

Papildus mehāniskās apstrādes iekārtu ražošanai, uzņēmums izgatavo dozēšanas sistēmas (angliski: dispensing systems), šķidrās blīvējuma masas un līmes uzklāšanai detaļu montāžas procesā.

Augstu apgriezienu frēzēšanas iekārtas 
Augstu apgriezienu mehāniskā apstrāde (angliski: High Speed Machining) ir viena no mūsdienu tehnoloģijām, kura, salīdzinot ar parasto, mehānisko apstrādi ļauj palielināt materiāla apstrādes efektivitāti, precizitāti un kvalitāti, tajā pašā laikā samazinot apstrādes laiku un izmaksas.

Augstu apgriezienu CNC frēzēšanas iekārtas ar apstrādes ātrumu līdz 60000 apgr./min ir piemērotas, lai samazinātu ražošanas cikla laiku, vienlaikus uzlabojot produkcijas kvalitāti un elastību. Šāda tipa iekārtas izmanto dažādu objektu izgatavošanai sākot ar sīkām detaļām, priekšējiem paneļiem, elektronikas ražošanā, 2D/3D gravēšanā, prototipēšanā, alumīnija profilu apstrādē un lielformāta alumīnija plāksnēm, kā arī zobu protezēšanai.

Dozēšanas sistēma 
Šādas sistēmas paredzētas precīzai un ātrai līmēšanai un hermetizācijai, kā arī nodrošina augstāko iespējamo ražošanas procesa drošību un elastību, apvienojot elektronisko padeves galvu un patentētu kontroles programmatūru. Šādas iekārtas darbojas neatkarīgi no spiediena un viskozitātes, neprasot papildus korekcijas modificētos ražošanas apstākļos.
Sistēma tiek plaši pielietota elektronikas iekārtu montāžai, lai nodrošinātu ātru un efektīvu montāžu un aizsardzību no ārējo apstākļu (mitruma, putekļu u.c.) kaitīgās ietekmes.

Vēsture 
1969. gads
 Inženieru absolventi Pichl un Schulte izveido DATRON-Electronic KG
 Elektronisko komponentu un ar iekārtu saistītās programmatūras izstrāde

1980. gads
 Uzņēmuma nosaukums tiek mainīts uz DATRON-Electronic GmbH

1988. gads
 Pirmās DATRON frēzmašīnas izstrāde

1999. gads
 Paplašina ražošanas portfolio ar augstas veiktspējas dozēšanas iekārtām

2002. gads
 Arne Bruesch tiek iecelts izpilddirektora amatā

2004. gads
 Kopš frēzmašīnu iekārtu ražošanas uzsākšanas pārdotas 1000 frēzmašīnas
 Saņemt apbalvojumu kā viens no 100 visnovatoriskākajiem Vācijas vidējā izmēra uzņēmumiem

2007. gads
 Saņemt apbalvojumu kā viens no 100 visnovatoriskākajiem Vācijas vidējā izmēra uzņēmumiem

2008. gads
 Uzņēmuma nosaukums tiek mainīts uz DATRON AG

2009. gads
 Dr. Arne Bruesch tiek nosaukts par Hesses gada uzņēmēju
 Top Darba apbalvojums kā vienam no labākajiem mazajiem un vidējiem Vācijas darba devējiem
 DATRON ieņem vietu zobu izgatavošanas iekārtu tirgū
 Izstrādāta jauna inovatīva iekārtas vadības sistēma
 Izstrādāta un ieviesta tirgū augstas precizitātes un veiktspējas M10 Pro frēzmašīna

2010. gads
 Palielināta ražošanas jauda Darmštatē
 Izstrādāta un prezentēta jaunā 5 asu D5 dentālā frēzmašīna
 Iegūta Reddot dizaina balva

2011. gads
 Saņemt apbalvojumu kā viens no 100 visnovatoriskākajiem Vācijas vidējā izmēra uzņēmumiem
 Saņemta Vācijas klientu čepiona 2011 balva
 Izstrādāta un prezentēta 5 asu frēzmašīna

2012. gads
 Palielināta ražošanas jauda Darmštatē
 DATRON saņem Biznesa ētikas zīmogu un atzinību
 Dr. Arne Brüsch tiek iecelts par Eiropas Ekonomikas Senāta locekli

Atsauces 

Vācijas uzņēmumi